QTC ผนึก UAC เปิดสถานีชาร์จ EV ประเดิม 2 สาขาแรก “นครราชสีมา”
QTC จับมือ UAC เปิดให้บริการชาร์จไฟแบบเร็วด้วยไฟฟ้ากระแสตรง DC EV Super Fast Charger ประเดิม 2 สถานีแรก จ.นครราชสีมา
QTC จับมือ UAC เปิดให้บริการชาร์จไฟแบบเร็วด้วยไฟฟ้ากระแสตรง DC EV Super Fast Charger ประเดิม 2 สถานีแรก จ.นครราชสีมา
27 ต.ค. 2565

นายพิชิต พงษ์ประเสริฐ หัวหน้ากลุ่มพัฒนาธุรกิจใหม่-ยานยนต์ไฟฟ้า การไฟฟ้าฝ่ายผลิตแห่งประเทศไทย หรือ กฟผ.ได้ร่วมแสดงความยินดี ในพิธีเปิดให้บริการสถานีอัดประจุไฟฟ้า “Super Fast” (EV Charging Station) ของ บริษัท พีพีดับบลิวอี จำกัด หรือ PPWE บริษัทร่วมระหว่าง บริษัท ยูเอซี โกลบอล จำกัด (มหาชน) หรือ UAC และ บริษัท คิวทีซี เอนเนอร์ยี่ จำกัด (มหาชน) หรือ QTC ณ สถานีบริการน้ำมันเชื้อเพลิงคาลเท็กซ์ โนนสูง และสถานีบริการน้ำมันเชื้อเพลิงคาลเท็กซ์ วิภัชรุ่งเรือง จังหวัดนครราชสีมา โดยมีกรรมการ PPWE นายชัชพล ประสพโชค, นางสาวอลิสา ชีวะเกตุ, นายเรืองชัย กฤษณเกรียงไกร, นางสาวศศิกาญจน์ ตันธนสิน ให้การต้อนรับ
โดยในเฟสแรกจะมีสถานีที่ให้บริการชาร์จไฟแบบเร็วด้วยไฟฟ้ากระแสตรง (DC EV Super Fast Charger) ที่มีขนาดตั้งแต่ 50 kW ถึงสูงสุดที่ 200 kW โดยเริ่มเปิดบริการจำนวน 2 สถานี หรือ 4 หัวชาร์จ ซึ่งจะรองรับผู้ใช้บริการในจังหวัดนครราชสีมา